CELEX: C2007/140/19
Language: et
Date: 2007-06-23 00:00:00
Title: Kohtuasi C-172/07: Eelotsusetaotlus, mille esitas Verwaltungsgericht des Saarlandes (Saksamaa) 30. märtsil 2007  — Apteeker Helga Neumann-Seiwert versus Saarland ja Ministerium für Justiz, Gesundheit und Soziales, menetlusse astuja: DocMorris N.V.

23.6.2007   
            
            
               ET
            
            
               Euroopa Liidu Teataja
            
            
               C 140/11
            
         Eelotsusetaotlus, mille esitas Verwaltungsgericht des Saarlandes (Saksamaa) 30. märtsil 2007 — Apteeker Helga Neumann-Seiwert versus Saarland ja Ministerium für Justiz, Gesundheit und Soziales, menetlusse astuja: DocMorris N.V.
   (Kohtuasi C-172/07)
   (2007/C 140/19)
   Kohtumenetluse keel: saksa
   Eelotsusetaotluse esitanud kohus
   Verwaltungsgericht des Saarlandes
   Põhikohtuasja pooled
   
      Hageja: Apteeker Helga Neumann-Seiwert
   
      Kostja: Saarland, Ministerium für Justiz, Gesundheit und Soziales
   
      Menetlusse astuja: DocMorris N.V.
   Eelotsuse küsimused
   
               1.
            
            
               Kas äriühingute asutamisvabadust puudutavaid sätteid (EÜ asutamislepingu artiklid 43 ja 48) tuleb tõlgendada nii, et nendega on vastuolus apteekide võõra valduse keeld, nagu see on sätestatud Gesetz über das Apothekenwesen'i (apteekide seadus, edaspidi ApoG) 15. oktoobri 1980. aasta redaktsioonis (Bundesgesetzblatt I, lk 1993), viimati muudetud 31. oktoobri 2006. aasta määruse artikliga 34 (Bundesgesetzblatt I, lk 2407) §-i 2 lõike 1 punktides 1–4 ja 7, §-i 7 lõikes 1 ja §-i 8 esimeses lauses?
            
         
               2.
            
            
               Kui vastus esimesele küsimusele on jaatav,
               siis kas siseriiklik asutus on ühenduse õiguse alusel, eelkõige EÜ asutamislepingu artiklit 10 ja ühenduse õiguse kasuliku mõju põhimõtet silmas pidades õigustatud ja kohustatud jätma kohaldamata tema arvates ühenduse õigusega vastuolus olevad siseriiklikud sätted, isegi kui tegemist pole ilmselge ühenduse õiguse rikkumisega ning asjaomaste sätete vastuolu ühenduse õigusega pole Euroopa Kohtu poolt kindlaks tehtud?